google/wiki40b huggingface dataset:
Οικογένεια Κοντογούρη

Η Οικογένεια Κοντογούρη είναι από την Πάτρα με απώτερη καταγωγή από την Καφαλληνία.
Γενάρχης είναι ο Ανδρέας Κοντογούρης από την Κεφαλληνία, που το 1786 εγκαταστάθηκε στην Πάτρα. Ήταν αγωνιστής κατά την Επανάσταση του 1821 και διπλωμάτης· νυμφεύτηκε τη Ζωή Μεσσηνέζη και είχε παιδί τον δικαστικό Στυλιανό. Γιος του Στυλιανού ήταν ο πολιτικός Αριστομένης Κοντογούρης, σύζυγος της Βικτωρίας κόρης του Χρύσανθου Σισίνη και της Βασιλικής Μπότσαρη. Παιδιά του Αριστομένη ήταν ο Νικόλαος Κοντογούρης και ο Φίλιππος Κοντογούρης.
Τυπική βαρύτητα

Συμβολισμός

Παρόλο που το σύμβολο ɡ χρησιμοποιείται ορισμένες φορές για την τυπική βαρύτητα, το σύμβολο ɡ (χωρίς πρόθεμα) μπορεί επίσης να σημαίνει την τοπική επιτάχυνση λόγω της τοπικής βαρύτητας και της φυγόκεντρης επιτάχυνσης, η οποία ποικίλλει ανάλογα με τη θέση του αντικειμένου στη Γη (βλ. Γήινη βαρύτητα). Το σύμβολο ɡ δεν πρέπει να συγχέεται με το G, την βαρυτική σταθερά, ή το g, που είναι το σύμβολο του γραμμαρίου. Το σύμβολο ɡ χρησιμοποιείται επίσης ως μονάδα για οποιασδήποτε μορφής επιτάχυνση, έχοντας την τιμή που ορίζεται ανωτέρω.

Τιμή

Η τιμή του ɡ₀ που ορίζεται ανωτέρω, είναι μια ονομαστική τιμή μεσαίας κατηγορίας στη Γη, αρχικά με βάση την επιτάχυνση ενός σώματος σε ελεύθερη πτώση στο επίπεδο της θάλασσας σε ένα γεωδαιτικό πλάτος 45°. Παρά το γεγονός ότι η πραγματική επιτάχυνση της ελεύθερης πτώσης στη Γη ποικίλλει ανάλογα με την τοποθεσία, το παραπάνω πρότυπο σχήμα χρησιμοποιείται πάντα για μετρολογικούς σκοπούς (η πραγματική μέση επιτάχυνση στη στάθμη της θάλασσας της Γης είναι ελαφρώς μικρότερη).
Περιφέρειες της Σοβιετικής Ένωσης

Οι περιφέρειες της Σοβιετικής Ένωσης ήταν οντότητες δεύτερου επιπέδου της Σοβιετικής Ένωσης, και οντότητες πρώτου επιπέδου των Δημοκρατιών της Σοβιετικής Ένωσης. 

Ορολογία

Η λέξη Ομπλάστ είναι σλαβικός όρος που υπάρχει στην Ρωσική γλώσσα. Η ρωσική γλώσσα ήταν επίσημη σε όλες τις δημοκρατίες.
Σλοβενικά κέρματα ευρώ

To ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Σλοβενία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή. Η Σλοβενία είναι μία από τις δέκα χώρες που προσχώρησαν στην Ευρωπαϊκή Ένωση το 2004 και είναι η πρώτη από αυτές που υιοθέτησε το κοινό ευρωπαϊκό νόμισμα, καθώς εισήλθε στην Ευρωζώνη την 1η Ιανουαρίου 2007. Πριν από αυτή την ημερομηνία, νόμισμα της Σλοβενίας ήταν το τολάρ.
Τα σλοβενικά κέρματα ευρώ έχουν σχεδιαστεί από τους Miljenko Licul, Maja Licul and Janez Boljka. Κατόπιν διαγωνισμού, για την κοπή των κερμάτων επελέγη το νομισματοκοπείο της Φινλανδίας.
Χάνο Μότολα

Καριέρα

Ο Μότολα φοίτησε στο πανεπιστήμιο της Γιούτα από το 1996 ως το 2000, έχοντας μέσους όρους 12,4 πόντων και 4,6 ριμπάουντ σε 120 αγώνες. Μετά την αποφοίτηση του, έγινε ντραφτ για το ΝΒΑ στο # 40 του 2000 με την ομάδα των Ατλάντα Χοκς. Αγωνίστηκε για δύο χρόνια στην ομάδα της Ατλάντα, παίζοντας σε 155 αγώνες με 4,6 πόντους και 2,9 ριμπάουντ ανά αγώνα.
Στην συνέχεια, μεταγράφηκε στην ισπανική Ταού Κεράμικα, στην οποία παρέμεινε μέχρι τον Δεκέμβριο του 2002. Την επόμενη σεζόν, μεταγράφηκε στην Φορτιτούντο Μπολόνια, παίζοντας σε 22 αγώνες για την Ευρωλίγκα με 10,8 πόντους και 3,8 ριμπάουντ ανά αγώνα.
Το 2004-05 φόρεσε την φανέλα της Σκαβολίνι Πέζαρο και αγωνίστηκε και πάλι στην Ευρωλίγκα με 13,7 πόντους και 5,1 ριμπάουντ, φθάνοντας ως την προημιτελική φάση της διοργάνωσης. Ακολούθησε η μεταγραφή του στην Ρωσία και την Ντιναμό Μόσχας, κατακτώντας το τρόπαιο του Eurocup, όπου στον τελικό του Σαρλερουά κέρδισε τον Άρη με 73-60.
Μετά την σεζόν 2006-07, όπου κατέκτησε το νταμπλ στην Λιθουανία με την ομάδα της Ζάλγκιρις Κάουνας, ο Μότολα συμφώνησε με τον Άρη, αγωνιζόμενος για άλλη μια χρονιά στην Ευρωλίγκα. Σε είκοσι ευρωπαϊκούς αγώνες, ο Μότολα είχε μέσο όρο 8,0 πόντων και 2,8 ριμπάουντ.
Από το 2009 ως το 2014, αγωνιζόταν στην ομάδα της Τόρπαν Πόγιατ από την Φινλανδία, με την οποία έφθασε στον τελικό του τοπικού πρωταθλήματος την σεζόν 2009-10 και στον τελικό του κυπέλλου την επόμενη σεζόν.
Εθνική Κύπρου U21 (ποδόσφαιρο ανδρών)

H  Εθνική Κύπρου U21 (ποδόσφαιρο ανδρών) (ή Εθνική Ελπίδων Κύπρου) είναι η εθνική κάτω των 21 ετών της Κύπρου. Ελέγχεται από την Κυπριακή Ομοσπονδία Ποδοσφαίρου. Εκπροσωπεί την Κύπρο στο Ευρωπαϊκό πρωτάθλημα ποδοσφαίρου U21.
Η ομάδα έδωσε το πρώτο επίσημο παιχνίδι της το 1978, εντός έδρας, με την Ισπανία για το προκριματικά του Ευρωπαϊκού πρωταθλήματος ποδοσφαίρου U21 1980 (0-0). Ακολούθως έφερε ισοπαλία 0-0 με την κάτοχο του τροπαίου Γιουγκοσλαβία, επίσης εντός έδρας. Ωστόσο, ηττήθηκαν και στα δύο εκτός έδρας παιχνίδια και τερμάτισαν στη τελευταία θέση του ομίλου με 2 βαθμούς σε 4 αγώνες.
Στο Ευρωπαϊκό πρωτάθλημα ποδοσφαίρου U21 1982, η Κύπρος έγραψε ιστορία καθώς νίκησε την Γαλλία με 2-1 στην Κύπρος καθώς ήταν η πρώτη επίσημη νίκη σε εθνικό επίπεδο ή σε επίπεδο κάτων των 21. Σκόρερ των δύο τερμάτων ήταν ο Κίκης Κυριάκου, ποδοσφαιριστής του Ολυμπιακού Λευκωσίας, του οποίου η υποσχόμενη καριέρα τερματίστηκε πρόωρα λόγω ενός σοβαρού τραυματισμού στο γόνατο.
Στο Ευρωπαϊκό πρωτάθλημα ποδοσφαίρου U21 1992, η Κύπρος κέρδισε την Ελλάδα 1-0 με έφερε ισοπαλία 1-1 με την Σουηδία, η οποία προκρίθηκε στην τελική φάση. Η Κύπρος τερμάτισε τελευταία στον όμιλο με 3 βαθμούς, όσους και η Ελλάδα.
Η ομάδα έκανε σταδιακή πρόοδο και το Σεμπτέμβριο του 1999, σε ένα παιχνίδι για τα προκριματικά του Ευρωπαϊκού πρωταθλήματος ποδοσφαίρου U21 2000, έφερε ισοπαλία 1-1 με την Ισπανία, η οποία ήταν ο τελικός νικητής της διοργάνωσης. Η ομάδα τερμάτισε 4η στον προκριματικό όμιλο των 5 ομάδων, πάνω από την Αυστρία
Στα προκριματικά του Ευρωπαϊκού πρωταθλήματος ποδοσφαίρου U21 2004 ήρθε η μεγαλύτερη επιτυχία της Κύπρου μέχρι σήμερα όταν τερμάτισε δεύτερη στον προκριματικό όμιλο με 15 βαθμούς, έχοντας 5 νίκες σε 8 αγώνες. Επικεφαλής του ομίλου ήταν η Γαλλία με 22 βαθμούς.
Το 2004, η Κύπρος εντάχθηκε στην Ευρωπαϊκή Ένωση και οι κυπριακές ομάδες έκαναν χρήση του Κανονσιμός Μποσμάν για τους κοινοτικούς ποδοσφαιριστές. Ως αποτέλεσμα, οι νέοι Κύπριοι ποδοσφαιριστές δεν αγωνίζονται συχνά στην Α΄ κατηγορία ποδοσφαίρου ανδρών Κύπρου, γεγονός που επηρέασε την Εθνική κάτω των 21.
Αντώνιος Μέξης

Βιογραφικά στοιχεία

Γεννήθηκε στον Πόρο. Σπούδασε στη Στρατιωτική Σχολή Ευελπίδων, στην Ανωτάτη Σχολή Πολέμου και  στη Σχολή Πολέμου Αεροπορίας. Ήταν από τους πρωταγωνιστές του απριλιανού πραξικοπήματος το 1967 και τέθηκε σε αποστρατεία (με το βαθμό του Συνταγματάρχη) έναν χρόνο αργότερα έπειτα από αίτησή του. Πολέμησε στη Μάχη της Κρήτης και με τις αντάρτικες ομάδες του συνταγματάρχη Ψαρρού κατά την Κατοχή. Το 1944 έλαβε μέρος στην καταστολή του κινήματος των κομμουνιστών και πήρε μέρος σε επιχειρήσεις με τους Λόχους Ορεινών Καταδρομών.
Από τις 28 Ιανουαρίου 1968 ως το 1972 ήταν γενικός γραμματέας του Υπουργείου Κοινωνικών Υπηρεσιών της χούντας και από τις 28 Σεπτεμβρίου 1971 ως τις 31 Ιουλίου 1972 επίτροπος Διοίκησης.
Στην Κυβέρνηση Παπαδόπουλου στις 31 Ιουλίου 1972 διορίστηκε υφυπουργός Κοινωνικών Υπηρεσιών, αξίωμα στο οποίο παρέμεινε ως το θάνατό του.
Πέθανε τα ξημερώματα της 3ης προς 4 Αυγούστου 1973 έπειτα από έμφραγμα του μυοκαρδίου και κηδεύτηκε (5 Αυγούστου) με τιμές υπουργού εν ενεργεία.<ref>"Με τιμές υπουργού εν ενεργεία εκηδεύθη ο Αντ. Μέξης".  Μακεδονία, φύλλο 7-8-1973, σελ. 9
Θάφτηκε στο Πρώτο Νεκροταφείο Αθηνών.
Ρόι Τάρπλεϊ

Καριέρα

Αγωνιζόταν ως πάουερ φόργουορντ αλλά και σέντερ. Είχε μεγάλη έφεση στα ριμπάουντ, ήταν ικανότατος σκόρερ και διέθετε καλό σουτ από μέση απόσταση, έχοντας και σταθερότητα στον έλεγχο της μπάλας. 
Έγινε διάσημος αγωνιζόμενος στους Ντάλλας Μαβερικς στο ΝΒΑ. Εκεί βραβεύτηκε ως ρούκι το 1987 που πρωτοεμφανίστηκε και ως καλύτερος έκτος παίκτης το 1988 και ενώ όλα έδειχναν ότι θα είχε μια σπουδαία σταδιοδρομία, το ΝΒΑ αναγκάστηκε να τον αποβάλει από το πρωτάθλημα λόγω της αδυναμίας του στα ναρκωτικά το 1991.
Μετακόμισε στην Ελλάδα και τον Άρη το καλοκαίρι του 1992, τη χρονιά που έφυγε από τον Άρη ο Νίκος Γκάλης και στο τέλος της σεζόν το 1993 είχε κατορθώσει να κατακτήσει το Κύπελλο Ευρώπης στο Τορίνο απέναντι στην Εφές Πίλσεν σε έναν δραματικό τελικό που κρίθηκε στο τελευταίο σουτ. Στο ελλήνικό πρωτάθλημα αναδείχθηκε πρώτος ριμπάουντερ με 17,2 μ.ο. και πρώτος στα κλεψίματα με 2,2 μ.ο. Στις 21 Οκτωβρίου 1992, ο Ρόι Τάρπλεϊ βάσει της αξιολόγησης του συστήματος tendex συγκέντρωσε 1.941 βαθμούς στο παιχνίδι του Άρη με τον Πειραϊκό. Η επίδοση αυτή υπήρξε η καλύτερη για 17,5 χρόνια, έως τις 29 Μαΐου 2010 οπότε και καταρίφθηκε από τον Δημήτρη Μαυροειδή με 1.991 βαθμούς.
Τη σεζόν 1993-1994, ο Ολυμπιακός τον απέκτησε με στόχο την κατάκτηση της Ευρωλίγκας.
Ο Ρόι Τάρπλεϊ παρά την πολύ άσχημη εξωγηπεδική ζωή του ήταν ένας από τους αδιαμφισβήτητους πρωταγωνιστές της δυναμικής πορείας του Ολυμπιακού έως τον τελικό του Ευρωπαϊκού Πρωταθλήματος στο φάιναλ-φορ του Τελ Αβίβ αλλά και ένας από τους υπεύθυνους της απρόσμενης ήττας και της απώλειας του βαρύτιμου τροπαίου από την ισπανική Γιουβεντούτ Μπανταλόνα. Με τον Ολυμπιακό του Γιάννη Ιωαννίδη, κέρδισε το Πρωτάθλημα και το Κύπελλο Ελλάδος.
Την επόμενη σεζόν, το ΝΒΑ του έδωσε ξανά την ευκαιρία να συνεχίσει την αναγέννησή του, όμως ο Ρόι Τάρπλεϊ ξαναποκλείστηκε την ίδια χρονιά και πάλι λόγω χρήσης ναρκωτικών.
Τη σεζόν 1995-1996 επέστρεψε στην Ελλάδα για αγωνιστεί με τον Ηρακλή με τον οποίο έφτασε ως τον τελικό του κυπέλλο Ελλάδας το 1996.
Ο Ρόι Τάρπλεϊ πέθανε στις 9 Ιανουαρίου 2015 σε ηλικία 50 ετών, νοσηλευόμενος στο «Arlington Health Memorial Hospital» στο Άρλινγκτον του Ντάλλας με πρόβλημα στο συκώτι. Ήταν ένα σπάνιο αθλητικό ταλέντο, πάντα πρωταγωνιστής και αξιόμαχος ακόμα και στις χειρότερες εμφανίσεις του έστω και αν δεν εκμεταλεύτηκε ποτέ τις δυνατότητές του.
Ξένια Σομπτσάκ

Βιογραφία

Είναι η δεύτερη κόρη του πρώτου δημάρχου της Αγίας Πετρούπολης, Ανατόλι Σομπτσάκ και της Ρωσίδας πολιτικού Λιουντμίλα Ναρούσοβα.
Ως παιδί παρακολούθησε την σχολή μπαλέτου που συνδέονταν με το Θέατρο Μαρίινσκι και το σχολείο τέχνης Μουσείο Ερμιτάζ. Το 1998, η Ξένια έφυγε από το σχολείο και πήγε στο Πανεπιστήμιο Χέρτσεν, και εγγράφηκε στο Κρατικό Πανεπιστήμιο της Αγίας Πετρούπολης (Τμήμα Διεθνών Σχέσεων). Το 2001 μετακόμισε στη Μόσχα και εγγράφηκε στο πρόγραμμα Διεθνών Σχέσεων της Μόσχας, Κρατικό Ινστιτούτο Διεθνών Σχέσεων. Το 2002 γράφτηκε σε ένα μεταπτυχιακό πρόγραμμα στο τμήμα της πολιτικής στο ίδιο πανεπιστήμιο. 
Η Σομπτσάκ έπαιξε στην ταινία "Κλέφτες και Πόρνες", ταινία του 2004. 
Είναι επίσης γνωστή ως σχεδιάστρια ρούχων και προωθήτρια των ελαστικών μποτών. Τον Ιούνιο του 2006 δημιούργησε την πρώτη της συλλογή των εν λόγω μπότες. 
Το 2004, η Σομπτσάκ αναγνωρίστηκε ως υποψήφια για να γίνει διαστημική τουρίστρια της Ρωσίας, που εκτελούν πτήσεις προς το Διεθνή Διαστημικό Σταθμό πάνω σε έναν πύραυλο Soyuz. Μπορεί να έχουν αναλάβει κάποιες αρχικές δοκιμές και κατάρτισης κοσμοναυτών, αλλά το έργο δεν κατέληξε πουθενά. 
Επίσης, συμμετείχε κατά τον πρόσφατα παραγόμενο νόμο που απαγορεύει την δημόσια χρήση ιδιωτικής ζωής των ρωσικών διασημοτήτων χωρίς την άδειά τους.
Στις 28 Δεκεμβρίου 2008, η Σομπτσάκ ήταν σε μια πτήση της Aeroflot από τη Μόσχα στη Νέα Υόρκη, όταν η ίδια και άλλοι επιβάτες στο συμπέραναν ότι ο πιλότος ήταν μεθυσμένος πριν από την απογείωση. Η Σομπτσάκ χρησιμοποιείται την κοσμική κατάσταση της να καλέσει τους εκπροσώπους της Aeroflot και αφαιρέστε τον πιλότο από το πιλοτήριο. 
Το περιοδικό Tatler της Ρωσίας έκανε τη λίστα των πιο επιθυμητών ανύπαντρων γυναίκων στη χώρα. Ο κατάλογος βασίζεται στην περιουσία των γυναικών και τη θέση προσωπικοτήτων τους. Είναι γνωστή σε όλη τη Ρωσία ως δημοσιογράφος και παρουσιάστρια. Η Ξένια είναι Νο.1 της Ρωσίας "It girl", ανάλογη με την Πάρις Χίλτον.
Α1 Κατηγορία υδατοσφαίρισης γυναικών 1999-00

Το δεύτερο πρωτάθλημα Α1΄ Εθνικής κατηγορίας πόλο γυναικών της περιόδου 1999-2000 διεξήχθη σε δύο φάσεις. Στην τελική φάση μετείχαν τέσσερις ομάδες. Πρωταθλήτρια αναδείχθηκε ξανά η ομάδα του Α.Ν.Ο. Γλυφάδας.
Πόλεμος του Κόλπου

Οι Συμμαχικές Δυνάμεις

Τα μέλη της αναπτυχθείσης Διεθνούς Συμμαχίας ήταν: Αργεντινή, Αυστραλία, Μπαχρέιν, Μπανγκλαντές, Βέλγιο, Καναδάς, Τσεχοσλοβακία, Δανία, Αίγυπτος, Γαλλία, Ελλάδα, Ιταλία, Κουβέιτ, Μαρόκο, Ολλανδία, Νέα Ζηλανδία, Νορβηγία, Ομάν, Πακιστάν, Πολωνία, Πορτογαλία, Νίγηρας, Κατάρ, Σαουδική Αραβία, Σενεγάλη, Νότιος Κορέα, Ισπανία, Τουρκία, Ηνωμένα Αραβικά Εμιράτα, Αγγλία και Η.Π.Α.. Γερμανία και Ιαπωνία, προσέφεραν οικονομική υποστήριξη και οπλισμό αντί για απευθείας πολεμική βοήθεια. Οι Η.Π.Α. ανάγκασαν το Ισραήλ να μην πάρει μέρος στην συμμαχία, παρόλα τα χτυπήματα των Ιρακινών πυραύλων Σκουντ (Scud) στο Τελ Αβίβ. Η Ινδία προσέφερε στον ανεφοδιασμό του Αμερικανικού πολεμικού ναυτικού, προσφέροντας ναυτικές βάσεις.
Ιερός Ναός Αγίου Ευτυχούς (Τσισκιανά Σελίνου)

Ο Ιερός Ναός Αγίου Ευτυχούς (Τσισκιανά Σελίνου). Ο ναός του Αγίου Ευτυχούς στα Τσισκιανά Σελίνου χρονολογείται στις αρχές του 15ου αι. Πρόκειται για ένα μονόχωρο, καμαροσκέπαστο ναό με πλούσιο τοιχογραφικό διάκοσμο. Μεταξύ των παραστάσεων ξεχωρίζει αυτή του «Θρήνου», η οποία θεωρείται ένα από τα πιο αντιπροσωπευτικά και ωραία δείγματα της μακεδονικής σχολής στην κρητική αγιογραφία.
Τακάσι Μίικε

Διακρίσεις

Ταινίες του Μίικε έχουν επανειλημμένως προβληθεί στο Φεστιβάλ των Καννών, ενώ οι Ichimei (2011) και Shield of Straw (2013) ήταν υποψήφιες για Χρυσό Φοίνικα. Άλλες διακρίσεις που έχει λάβει είναι τα βραβεία τύπου και FIPRESCI στο Διεθνές Φεστιβάλ Κινηματογράφου του Ρότερνταμ (Αργός Θάνατος – 1999) και οι δύο υποψηφιότητες για Χρυσό Λέοντα (Sukiyaki Western Django – 2007, 13 Δολοφόνοι – 2015).
Παγκόσμιος Οργανισμός Εμπορίου

Πλέον πρόσφατο μέλος

Το Αφγανιστάν έγινε το 164ο μέλος του ΠΟΕ, στις 29 Ιουλίου του 2016.
Μόμτσιλο Βούκοτιτς

Ποδοσφαιριστής

Ως ποδοσφαιριστής ξεκίνησε την καριέρα του στην Παρτιζάν Βελιγραδίου σε ηλίκια 12 ετών και έπαιξε στην α΄ ομάδα από τα 17 του χρόνια. Αγωνίστηκε ως βασικός για μια δεκαετία σημειώνοντας 79 γκολ σε 257 ματς και κατέκτησε δυο πρωταθλήματα (1976, 1978). Τη σεζόν 1978-79 αποφάσισε να δοκιμάσει την τύχη του στο εξωτερικό και μεταγράφηκε στη γαλλική Ζιροντέν Μπορντό αλλά δεν κατάφερε να ποσαρμοστεί. Επέστρεψε στην Παρτιζάν, στην οποία αγωνίστηκε ως το τέλος της καριέρας του (1984), σημειώνοντας άλλα 33 γκολ σε 138 ματς και κατακτώντας άλλο ένα πρωτάθλημα το 1983. Κατέχει το απόλυτο ρεκόρ συμμετοχών στη ιστορία της Παρτιζάν, αφού συμμετείχε σε 752 ματς σε διοργανώσεις όλων των ηλικιακών κατηγοριών, ενώ έχει σημειώσει 306 γκολ. 
Στις 16 σεζόν που αγωνίστηκε σε υψηλό επίπεδο έπαιξε σε περισσότερα από 430 ματς πρωταθλήματος και σημείωσε πάνω από 120 γκολ.

Εθνική ομάδα

Ο Μόμτσιλο Βούκοτιτς αγωνίστηκε 14 φορές στην εθνική Γιουγκοσλαβίας από το 1972 ως το 1978. Έκανε ντεμπούτο στις 20-9-1972, στον αγώνα Ιταλία-Γιουγκοσλαβία 3-1, στον οποίο σκόραρε το μοναδικό γκολ της ομάδς του. Συνολικά σημείωσε 4 γκολ με την εθνική ομάδα και έπαιξε για τελευταία φορά στις 4-10-1978 στο ματς Γιουγκοσλαβία-Ισπανία 1-2. Στις 16-11-1977 αγωνίστηκε και κατά της Ελλάδας σε ματς για το Βαλκανικό Κύπελλο (σκορ: 0-0). Ήταν μέλος της ομάδας της Γιουγκοσλαβίας που μετείχε στα ημιτελικά του Κυπέλλου Εθνών Ευρώπης το 1976 χωρίς να αγωνιστεί.

Προπονητής

Ως προπονητής εργάστηκε αμέσως μόλις σταμάτησε να αγωνίζεται, αρχικά ως βοηθός στην Παρτιζάν ως το 1987 και στη συνέχεια ως α΄ προπονητής. Ως βοηθός προπονητής στην Παρτιζάν κατέκτησε δύο πρωταθλήματα (1986, 1987) και ως α΄ προπονητής το Κύπελλο ποδοσφαίρου Γιουγκοσλαβίας το 1989, το οποίο η ομάδα κατέκτησε ξανά έπειτα από 32 χρόνια.
Στη συνέχεια ήρθε στον Πανιώνιο, όπου εργάστηκε δύο σεζόν και ακολούθως πήγε στην Κύπρο, όπου δούλεψε για πάνω από μια δεκαετία. Η πρώτη ομάδα του ήταν ο Απόλλων Λεμεσού, όπου έμεινε δύο σεζόν. Συνέχισε στη Νέα Σαλαμίνα Αμμοχώστου άλλα δυο χρόνια και τρεις σεζόν στον Εθνικό Άχνας, τον οποίο οδήγησε στην 4η θέση, την υψηλότερη στην ιστορία του. Στη συνέχεια εργάστηκε ως βοηθός προπονητής στην εθνική Γιουγκοσλαβίας, η οποία δεν κατάφερε να προκριθεί στην τελική φάση του παγκοσμίου κυπέλλου 2002 μόλις για ένα βαθμό. Συνέχισε ως ομοσπονδιακός προπονητής στην Εθνική Κύπρου, χωρίς ιδιαίτερη επιτυχία. 
Τη σεζόν 2005-06 εργάστηκε στη Φάρουλ Κωστάντζας της Ρουμανίας, την οποία οδήγησε στον ημιτελικό του Κυπέλλου και στον 3ο γύρο στο Κύπελλο Ιντερτότο. Έμεινε στην ομάδα ως την αρχή της σεζόν 2006-07 και τον Οκτώβριο του 2006 ήρθε ξανά στην Ελλάδα, στον ΠΑΟΚ, όπου έμεινε ως τον Ιανουάριο του 2007. Τη σεζόν 2008-09 εργάστηκε στο Λεβαδειακό.

Οικογένεια

Ο Μόμτσιλο Βούκοτιτς είναι παντρεμένος και έχει δύο παιδιά.
Χρόντμπερτ Α΄ της Τουρ

Βιογραφία

Ήταν γιος τού Χαριβέρτου κόμη τού Εσμπαί και της Βούλφγκουντ. Ο πατέρας του ήταν γιος τού Χαριβέρτου Α΄ τού Παρισιού, περιοχής που περιελάμβανε την κοιλάδα τού Λίγηρα (Λουάρ). Αδελφός του ήταν ο Έρλεμπερτ κύριος τού Κερν.
Ξεκίνησε τη σταδιοδρομία του ως γραμματέας (référendaire) τού 2ου εξαδέλφου του Δαγοβέρτου Α΄ της Νευστρίας & Βουργουνδίας και τού γιού εκείνου Κλόβι Β΄ βασιλιά στις ίδιες περιοχές. Ο Δαγοβέρτος Α΄ ήταν ο τελευταίος βασιλιάς, που ασκούσε πραγματική εξουσία. Ο Χρόντμπερτ Α΄ έγινε μαγιορδόμος της Βουργουνδίας (642-662) και μάλλον της Νευστρίας, το διάστημα που δεν ήταν ο Εμπρόιν. Ίσως ήταν επίσκοπος τού Παρισιού, αλλά οι ενδείξεις γι' αυτό είναι ισχνές.
Τα Κουρέλια Τραγουδάνε Ακόμα

Πλοκή

Ο σκηνοθέτης μελέτησε τη μετατροπή των κοινωνικών αξιών, χρησιμοποιώντας το παράδειγμα μιας ομάδας πέντε φίλων που συναντιούνται μετά από ένα μακροχρόνιο διαχωρισμό και μοιράζονται μεταξύ τους τις λεπτομέρειες της δύσκολης ζωή τους. Η ταινία έγινε το σύμβολο της γενιάς του 1950 και αντανακλούσε τις προσωπικές του απόψεις σχετικά με το πρόβλημα της αλλοτρίωσης στο σύγχρονο κόσμο. Η ταινία γυρίστηκε με ένα σουρεαλιστικό τρόπο με προτίμηση για την αισθητική του Μαρκήσιου Ντε Σαντ. Σε αυτήν την ταινία, για πρώτη φορά στη φιλμογραφία του Νικολαΐδη, μπορεί κανείς να δει τα χαρακτηριστικά στοιχεία του κινηματογραφικού νουάρ που έγιναν μέρος της μοναδικής προσέγγισης του Νικολαϊδη στην πλειοψηφία των ταινιών που ακολούθησαν. Η ταινία ακολουθεί τέσσερις άνδρες που ήταν έφηβοι στη δεκαετία του 1950 και τώρα είναι στα σαράντα τους. Εμφανίζεται επίσης ένα πέμπτο πρόσωπο, μια γυναίκα, η οποία εισέρχεται και εξέρχεται από ψυχιατρικά νοσοκομεία εξαιτίας μη καθορισμένων διαταραχών. Η Έφη Παπαζαχαρίου, που έγραψε ένα άρθρο για το θέμα στο World Film Locations: Athens, δήλωσε ότι είναι "μία από τις πιο πρωτότυπες ελληνικές ταινίες".

Επευφημίες

Η ταινία κέρδισε το Βραβείο Καλύτερης Σκηνοθεσίας και το Βραβείο Καλύτερης Φωτογραφίας του Συλλόγου Κριτικών Κινηματογράφου της Αθήνας στο Φεστιβάλ Κινηματογράφου Θεσσαλονίκης τον Σεπτέμβρη του 1979, όπου επίσης ο Χρήστος Βαλαβανίδης κέρδισε το Βραβείο Καλύτερου Ηθοποιού, ο Μάρινος Αθανασόπουλος κέρδισε το βραβείο Καλύτερου Ηχολήπτη και ο Αντρέας Ανδρεαδάκης κέρδισε το βραβείο Καλύτερου Μοντέρ.
Ιβάν Κωνσταντίνοβιτς της Ρωσίας

Βιογραφία

Ήταν ο πρωτότοκος γιος του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου πρίγκιπα της Σαξονίας-Άλτενμπουρκ.
Εκτελέστηκε το 1918 μαζί με τους αδελφούς του Κωνσταντίνο και Ιγκόρ και τον 2ο εξάδελφό του Βλαδίμηρο Παύλοβιτς.
Λιγκ Καπ Ελλάδας πετοσφαίρισης ανδρών 2012-2013

Το Λιγκ Καπ πετοσφαίρισης ανδρών 2012−13 ήταν η δεύτερη διοργάνωση στην ιστορία του θεσμού. Διεξήχθη από την ΕΣΑΠ με τη συμμετοχή των δώδεκα ομάδων της Volleyleague 2012-13.

Προκριματική φάση

Η προκριματική φάση διεξήχθη το τριήμερο 5 με 7 Οκτωβρίου έχοντας το χαρακτήρα της πρόβα τζενεράλε ενόψει της έναρξης του πρωταθλήματος στις 13 Οκτωβρίου. Οι αγώνες του Γ' ομίλου έγιναν το τριήμερο 1 με 3 Οκτωβρίου λόγω της συμμετοχής του Άρη στο τουρνουά που διεξήχθη στη μνήμη του Ζάρκο Πέτροβιτς στο Νόβι Σαντ της Σερβίας.

Τελική φάση League Cup "Νίκος Σαμαράς"

Η τελική φάση (φάιναλ-4) διεξήχθη στο Βραχάτι, 1 και 2 Μαρτίου του 2013, με τηλεοπτική κάλυψη από το συνδρομητικό κανάλι Novasports, και αφιερώθηκε στον πρόσφατα εκλιπόντα πετοσφαιριστή Νίκο Σαμαρά.
Συνέχεια συνάρτησης

Συνέχεια σε τοπολογικούς χώρους

Μια συνάρτηση f ορισμένη στο X που λαμβάνει τιμές στο Y, όπου X και Y είναι τοπολογικοί χώροι, είναι συνεχής στο x όπου  αν για κάθε γειτονιά V της f(x), υπάρχει μια γειτονιά U του x τέτοια ώστε . Με πιο απλά λόγια, αυτό σημαίνει ότι όσο μικρή κι αν γίνεται η V μπορούμε πάντα να βρούμε μια U του x που να απεικονίζεται στην V. Λέμε ότι η f είναι συνεχής αν είναι συνεχής σε κάθε .

Ορισμός

Μία συνάρτηση   ονομάζεται συνεχής σε ένα κλειστό διάστημα , υποσύνολο του πεδίου ορισμού της , αν είναι συνεχής σε κάθε    και

Θεώρημα σταθερού σημείου

Αν  συνάρτηση συνεχής στο  με  , τότε υπάρχει ένα τουλάχιστον  , τέτοιο ώστε .
Πανεπιστήμιο Εφαρμοσμένων Τεχνών της Βιέννης

Ιστορία

Ο πρόδρομος του ιδρύματος ήταν η Βιεννέζικη Σχολή Τεχνών και Επαγγελμάτων που ιδρύθηκε το 1863, ακολουθώντας το παράδειγμα του  Μουσείου Βικτωρίας και Αλβέρτου, για να αποτελέσει ένα κέντρο προηγμένης εκπαίδευσης για τους σχεδιαστές και τεχνίτες στη Βιέννη. Συνδεόταν, επίσης, άμεσα με το Αυτοκρατορικό Βασιλικό Αυστριακό Μουσείο Τέχνης και Βιομηχανίας, που σήμερα είναι γνωστό ως το Mουσείο Εφαρμοσμένων Τεχνών της Βιέννης. 
Ήταν η πρώτη σχολή του είδους της στην Ευρώπη. Το 1941 έγινε ίδρυμα τριτοβάθμιας εκπαίδευσης, την περίοδο 1941-45 ονομαζόταν Σχολή Εφαρμοσμένων Τεχνών του Ράιχ, και το 1948 περιήλθε στην ιδιοκτησία του Αυστριακού κράτους και συνέχισε να λειτουργεί ως ακαδημία. Το 1970 αναγνωρίστηκε το πανεπιστημιακό επίπεδο της ακαδημίας και το 1998 μετονομάστηκε σε Πανεπιστήμιο εφαρμοσμένων τεχνών.
Διάσημοι καλλιτέχνες όπως οι Γκούσταφ Κλιμτ, Όσκαρ Κοκόσκα, Κόλομαν Μόζερ, Βίβιεν Γουέστγουντ, Καρλ Λάγκερφελντ, Ζαν-Τσαρλς ντι Καστελμπαζάκ, Πολ Κιρνίγκ, Τζιλ Ζάντερ, Πιπιλότι Ριστ, Ματέο Τουν, Φρανσουά Βαλεντίντι, Χιούγκο Μάρκλ και Στέφαν Σαγκμέιστερ, έχουν περάσει από το πανεπιστήμιο ως μέρος του προσωπικού ή του φοιτητικού σώματος. Σήμερα η σχολή συνδέεται με πολλούς διακεκριμένους καλλιτέχνες και καθηγητές, όπως οι Τζούντιθ Ίσλερ, Έρβιν Βουρμ, Χάρτμουτ Έσλινγκερ, Γκρεγκ Λυν, Βολφ Ντ. Πρι (της εταιρείας αρχιτεκτονικού σχεδιασμού Coop Himmelb(l)au), Πήτερ Βίμπελ και τον φιλόσοφο Μπέργκαρτ Σμίντ.

Σήμερα

Επί του παρόντος το πανεπιστήμιο έχει ~1.800 φοιτητές και ~380 διδάσκοντες. Οι φοιτητές προέρχονται από 70 διαφορετικές χώρες και σπουδάζουν στους 29 καλλιτεχνικούς κλάδους της σχολής, εκ των οποίων το 60% είναι Αυστριακοί, το 25% είναι Ευρωπαίοι και το 15% προέρχονται από άλλες χώρες. Τα έργα τους παρουσιάζονται δημόσια σε ~200 εκθέσεις ετήσια και πολυάριθμες εκδηλώσεις και άλλες δημόσιες περιστάσεις.